open-index/open-wikipedia-markdown huggingface dataset:
สงครามในกาซา

เมื่อวันที่ 7 ตุลาคม ค.ศ. 2023 กลุ่มติดอาวุธชาวปาเลสไตน์ ซึ่งส่วนใหญ่เป็นกลุ่มฮะมาส และญิฮาดอิสลามปาเลสไตน์ ร่วมกับกลุ่มอื่น ๆ เช่น กลุ่มแนวร่วมประชาชนเพื่อการปลดปล่อยปาเลสไตน์ ได้เปิดฉากการโจมตีครั้งใหญ่ต่ออิสราเอลจากฉนวนกาซา ในรูปแบบของจรวดโจมตีและการโจมตีต่าง ๆ การรุกรานข้ามพรมแดนเข้าสู่อิสราเอล โดยกลุ่มฮะมาสได้เรียกปฏิบัติการนี้ว่า "**ปฏิบัติการน้ำท่วมอัล-อักศอ**" ถือเป็นความขัดแย้งที่มีการเผชิญหน้ากันตรง ๆ ภายในดินแดนของประเทศอิสราเอลนับตั้งแต่สงครามอาหรับ–อิสราเอล พ.ศ. 2491

มีรายงานการยิงจรวดไม่ต่ำกว่า 3,000 ลูกเข้าไปในประเทศอิสราเอลจากฉนวนกาซาในระหว่างที่กลุ่มติดอาวุธได้แทรกซึมเข้าไปในดินแดนของอิสราเอล ส่งผลให้มีชาวอิสราเอลเสียชีวิตประมาณ 700 คน โดยรัฐบาลอิสราเอลได้ตอบโต้โดยการประกาศสถานะสงครามและเปิดปฏิบัติการดาบเหล็ก (Operation Iron Swords) ต่อกลุ่มฮะมาส

กลุ่มติดอาวุธฮะมาสได้ประกาศว่าประเทศอิหร่านสนับสนุนการโจมตีในครั้งนี้ และต่อมาอิหร่านก็ได้ออกมาแถลงสนับสนุนและช่วยวางแผนการโจมตี และเพื่อเป็นการตอบโต้ต่อเหตุการณ์ความรุนแรงในครั้งนี้ รัฐบาลสหรัฐอเมริกาได้ประกาศว่าได้ทำการเคลื่อนเรือรบ เครื่องบินรบ และอุปกรณ์ทางทหารต่าง ๆ ไปยังเมดิเตอร์เรเนียนตะวันออก อีกทั้งยังประกาศว่าจะสนับสนุนอิสราเอลในเรื่องของอุปกรณ์ทางการทหาร ในขณะที่ผู้นำชาติตะวันตก อินเดีย ไต้หวันและชาติอื่น ๆ ได้ออกมาประณามการโจมตีของกลุ่มฮะมาสต่ออิสราเอล

วันที่ 14 เมษายน พ.ศ. 2567 ประเทศอิหร่านได้ยิงขีปนาวุธเข้าไปยังประเทศอิสราเอลนับเป็นการขยายวงกว้างของสงคราม

## ชื่อ
กลุ่มติดอาวุธชาวปาเลสไตน์ขนานนามการโจมตีของพวกเขาว่า **ปฏิบัติการน้ำท่วมอัล-อักศอ** (),   ขณะที่อิสราเอลประกาศการเริ่มต้นความพยายามตอบโต้ที่เรียกว่า **ปฏิบัติการดาบเหล็ก** ().  สำนักข่าวและผู้สังเกตการณ์หลายแห่งได้กล่าวถึงความขัดแย้งที่กำลังดำเนินอยู่ว่าเป็น **อินติฟาดาครั้งที่ 3**    The *Sunday Telegraph* เรียกความขัดแย้งครั้งนี้ว่าเป็น "เหตุการณ์ 9/11 ของอิสราเอล" 

## เส้นเวลา

## ผู้สูญเสีย

### ผู้สูญเสียต่างชาติและสองสัญชาติ

เมื่อวันที่ 11 ตุลาคม หนังสือพิมพ์*[[เดอะวอชิงตันโพสต์]]*รายงานว่า บุคคลจาก 24 ประเทศถูกสังหารหรือสูญหายระหว่างความขัดแย้งดังกล่าว

## ปฏิกริยาของนานาชาติ
*บทความหลัก :* ''ปฏิกิริยาของนานาชาติต่อสงครามอิสราเอล–ฮะมาส พ.ศ. 2566''

## หมายเหตุ

## อ้างอิง

## แหล่งข้อมูลอื่น
* การอัปเดตสดของนิวยอร์กไทม์ส

หมวดหมู่:สงครามเกี่ยวข้องกับอิสราเอล
หมวดหมู่:ความขัดแย้งอิสราเอล–ปาเลสไตน์

หมวดหมู่:ความขัดแย้งในคริสต์ทศวรรษ 2020
หมวดหมู่:เบนจามิน เนทันยาฮู
หมวดหมู่:สงครามเกี่ยวข้องกับรัฐปาเลสไตน์
อัชด็อด

**อัชด็อด** (, ; ,  หรือ , ; ฟิลิสไตน์: ) เป็นเมืองใหญ่เป็นอันดับที่ 6 ของประเทศอิสราเอล ตั้งอยู่ในเขตใต้ เมืองตั้งอยู่บนชายฝั่งทะเลเมดิเตอร์เรเนียน ห่างจากเทลอาวีฟไปทางทิศใต้  และห่างจากเมืองอัชเกล็อนไปทางทิศเหนือ ราว 20 กิโลเมตร (12 ไมล์)

ปัจจุบันเมืองอัชด็อดเป็นเมืองสำคัญของประเทศอิสราเอล มีท่าเรือที่ใหญ่ที่สุดของประเทศ ซึ่งคิดเป็น 60% ของสินค้านำเข้าของประเทศ ปัจจุบันอัชด็อดเป็นที่ตั้งของชุมชน ชาวยิวโมร็อกโกและชาวยิวคาไรต์ที่ใหญ่ที่สุดในอิสราเอล และชุมชนชาวยิวจอร์เจียที่ใหญ่ที่สุดในโลก นอกจากนี้เมืองยังเป็นศูนย์กลางอุตสาหกรรมที่สำคัญของภูมิภาคอีกด้วย

## อ้างอิง

หมวดหมู่:เมืองในคัมภีร์ฮีบรู
หมวดหมู่:โบราณสถานในประเทศอิสราเอล
หมวดหมู่:เมืองในประเทศอิสราเอล
อีวาน ตูร์เกนเยฟ

**อีวาน เซียร์เกเยวิช ตูร์เกนเยฟ** (;  – )  เป็นนักเขียนนิยาย นักเขียนเรื่องสั้น กวี นักเขียนบทละคร นักแปลและเป็นผู้ที่ทำให้วรรณกรรมรัสเซียมีชื่อเสียงทางฝั่งโลกตะวันตก

ผลงานสำคัญเรื่องแรกของเขาคือผลงานรวบรวมเรื่องสั้นชื่อ *[[A Sportsman's Sketches]]* (1852) ถือเป็นงานสำคัญของวรรกรรมสัจนิยมของรัสเซีย นวนิยายเรื่อง *[[Fathers and Sons (novel)|Fathers and Sons]]* (1862) ถือได้ว่าเป็นหนึ่งในผลงานบันเทิงคดีที่สำคัญแห่งศตวรรษที่ 19

## อ้างอิง

หมวดหมู่:ศิษย์เก่าจากมหาวิทยาลัยมอสโก
หมวดหมู่:เสียชีวิตจากมะเร็งไขสันหลัง
หมวดหมู่:บุคคลที่เสียชีวิตในปี พ.ศ. 2426
หมวดหมู่:บุคคลที่เกิดในปี พ.ศ. 2361
หมวดหมู่:บทความที่มีข้อความภาษารัสเซีย
หมวดหมู่:นักเขียนนวนิยายชาวรัสเซีย
หมวดหมู่:กวีชาวรัสเซีย
เกิมบางัน

**เกิมบางัน** เป็นเขตย่อยและเขตที่อยู่อาศัยในย่านเบอดกทางตะวันออกของสิงคโปร์ เขตนี้ส่วนใหญ่ประกอบไปด้วยพื้นที่ส่วนบุคคลกับการเคหะ คำว่า *เกิมบางัน* แปลว่าส่วนขยายในภาษามลายู ถนนที่ชื่อ *จาลันเกิมบางัน* ได้รับการตั้งชื่ออย่างเป็นทางการใน พ.ศ. 2475 ย่านนี้ยังเป็นที่ตั้งของสถานีเกิมบางันในระบบรถไฟฟ้าสิงคโปร์ สายตะวันออก-ตะวันตกอีกด้วย

## อ้างอิง

หมวดหมู่:สถานที่ในประเทศสิงคโปร์
ริกูโตะ ทามาอิ

**ริกูโตะ ทามาอิ** (; 11 กันยายน ค.ศ. 2006 —) เป็นนักกระโดดน้ำชาวญี่ปุ่น เกิดที่เมืองทาการาซูกะ จังหวัดเฮียวโงะ

## อาชีพ
ทามาอิเริ่มเรียนว่ายน้ำเมื่อตอนอายุ 3 ขวบ และเริ่มเรียนกระโดดน้ำหลังจากเข้าเรียนชั้นเรียนกระโดดน้ำเมื่ออยู่ชั้นประถมศึกษาปีที่ 1 หลังจากนั้นเขาได้ฝึกซ้อมภายใต้โค้ช ทากาฮิเดะ มาบูจิ ซึ่งเป็นผู้ฝึกสอนนักกีฬาโอลิมปิกมาหลายคน 

ในการแข่งขันกีฬากระโดดน้ำในร่มชิงแชมป์ประเทศญี่ปุ่นที่จัดขึ้นในเดือนเมษายน ค.ศ. 2019 ทามาอิด้วยวัย 12 ปี 7 เดือน เขาเป็นแชมป์ระดับประเทศที่อายุน้อยที่สุดในประวัติศาสตร์กีฬากระโดดน้ำของญี่ปุ่น แม้ว่าเขาจะไม่สามารถเข้าร่วมการแข่งขันกีฬาทางน้ำชิงแชมป์โลกในเดือนกรกฎาคมของปีเดียวกันได้เนื่องจากข้อจำกัดด้านอายุ แต่เมื่อวันที่ 23 กันยายน เขาคว้าแชมป์กีฬากระโดดน้ำชิงแชมป์แห่งชาติญี่ปุ่นด้วยคะแนน 498.50 คะแนน ซึ่งเทียบเท่ากับอันดับที่ 4 ในการแข่งขันชิงแชมป์โลก ต่อมาในเดือนพฤศจิกายนในการแข่งขันกระโดดน้ำกรังด์ปรีซ์ 2019 เลกที่กัวลาลัมเปอร์ ทามาอิได้รับเหรียญเงินรายการแพลตฟอร์ม 10 เมตรชายด้วยคะแนน 456.20 คะแนน และเมื่อวันที่ 24 พฤศจิกายน เลกที่ 9 ของการแข่งขันกระโดดน้ำกรังด์ปรีซ์ 2019 ทามาอิได้รับรางวัลรองชนะเลิศรายการแพลตฟอร์ม 10 เมตรชายด้วยคะแนน 452.75 คะแนน

ในเดือนกันยายน ค.ศ. 2020 เขาได้รับรางวัลเหรียญทองในการแข่งขันกระโดดน้ำแพลตฟอร์ม 10 เมตรและสปริงบอร์ด 3 เมตรจากการแข่งขันกีฬากระโดดน้ำชิงแชมป์แห่งชาติญี่ปุ่น เขาทำคะแนนได้ 528.80 คะแนนในการแข่งขันแพลตฟอร์ม 10 เมตร ซึ่งเทียบเท่ากับอันดับสามในโอลิมปิกรีโอเดจาเนโร 2016

ในเดือนพฤษภาคม พ.ศ. 2021 ทามาอิได้ผ่านเข้าสู่รอบรองชนะเลิศด้วยอันดับที่ 9 ในการแข่งขันกระโดดน้ำเวิลด์คัพ รอบคัดเลือก และได้อันดับที่ 8 ในรอบชิงชนะเลิศ โดยสามารถคว้าตั๋วเข้าร่วมการแข่งขันกีฬาโอลิมปิกโตเกียว 2020 ได้สำเร็จ ต่อมาในเดือนสิงหาคมของปีเดียวกัน เขาได้ลงแข่งขันรายการแพลตฟอร์ม 10 เมตร ในการแข่งขันกระโดดน้ำประเภทบุคคลชายในโอลิมปิกฤดูร้อน 2020 ที่โตเกียว เขาผ่านเข้าสู่รอบชิงชนะเลิศด้วยคะแนน 413.65 คะแนน โดยอยู่ในอันดับที่ 8 ในรอบรองชนะเลิศ และได้อันดับที่ 7 ในรอบชิงชนะเลิศด้วยคะแนน 431.95 คะแนน ซึ่งเป็นนักกีฬาชาวญี่ปุ่นคนแรกที่ผ่านเข้าสู่รอบชิงชนะเลิศตั้งแต่การแข่งขันกีฬาโอลิมปิกฤดูร้อน 2000 ของเค็น เทราอูจิ

ในปี ค.ศ. 2022 เขาได้เข้าเรียนที่โรงเรียนมัธยมซูมะกาคูเอ็น เมื่อวันที่ 4 กรกฎาคม ค.ศ. 2022 ในการแข่งขันรายการแพลตฟอร์ม 10 เมตรชาย รอบชิงชนะเลิศของการแข่งขันกีฬาทางน้ำชิงแชมป์โลก 2022 ที่บูดาเปสต์ เขาได้รับรางวัลรองชนะเลิศด้วยคะแนน 488.30 คะแนน กลายเป็นนักกีฬาชาวญี่ปุ่นคนแรกที่ได้รับเหรียญในรายการนี้

เมื่อวันที่ 16 เมษายน ค.ศ. 2023 เขาได้รับเหรียญทองแดงในรายการแพลตฟอร์ม 10 เมตรชายรอบชิงชนะเลิศของการแข่งขันกระโดดน้ำเวิลด์คัพ 2023 เลกแรกในซีอาน ด้วยคะแนน 433.80 คะแนน ต่อมาเมื่อวันที่ 8 พฤษภาคม ในการแข่งขันกระโดดน้ำเวิลด์คัพ 2023 เลกสองในมอนทรีออล รอบชิงชนะเลิศเขาได้รับรางวัลรองชนะเลิศด้วยคะแนน 513.45 คะแนน และเมื่อวันที่ 4 ตุลาคม ในการแข่งขันรายการแพลตฟอร์ม 10 เมตรชายรอบชิงชนะเลิศของเอเชียนเกมส์ครั้งที่ 19 ที่หางโจว เขาได้รับรางวัลเหรียญทองแดงด้วยคะแนน 480.50 คะแนน

## ผลการแข่งขัน

## อ้างอิง

## แหล่งข้อมูล
* 
* 

หมวดหมู่:บุคคลจากทาการาซูกะ
หมวดหมู่:นักกระโดดน้ำชาวญี่ปุ่น
หมวดหมู่:นักกีฬาญี่ปุ่นที่ได้เหรียญทองแดงเอเชียนเกมส์
หมวดหมู่:นักกระโดดน้ำในโอลิมปิกฤดูร้อน 2020
สัตยาบัน (กฎหมายระหว่างประเทศ)

**การให้สัตยาบัน** () หมายถึง การให้คำรับรองความตกลงระหว่างประเทศ เช่น สนธิสัญญา พิธีสาร ปฏิญญา ที่รัฐหนึ่งซึ่งเป็นรัฐภาคีที่เข้าร่วมเจรจา (และ/หรือลงนามในสนธิสัญญา) ตั้งแต่แรก ได้ให้ความยินยอมของรัฐ เพื่อการผูกพันตามสนธิสัญญา โดยการให้สัตยาบันจะเป็นการยืนยันว่า สนธิสัญญามีความถูกต้องสมบูรณ์ และประสงค์จะให้มีผลบังคับใช้ตามกฎหมายอย่างไรก็ตาม การให้สัตยาบันของแต่ละประเทศย่อมมีความแตกต่างกัน ขึ้นกับรัฐธรรมนูญและแนวทางปฏิบัติของแต่ละประเทศ

คำนี้ใช้กับกฎหมายสัญญาเอกชน สนธิสัญญาระหว่างประเทศ และรัฐธรรมนูญในรัฐสหพันธรัฐ เช่น สหรัฐอเมริกา และแคนาดา คำนี้ยังใช้ในขั้นตอนของรัฐสภาในการประชุมอภิปรายด้วย
## อ้างอิง
รีช็อนเล็ตซีย็อน

**รีช็อนเล็ตซีย็อน** ( , ; ) เป็นนครในประเทศอิสราเอล ตั้งอยู่ในที่ราบชายฝั่งตอนกลางของประเทศ ห่างจากเทลอาวีฟไปทางทิศใต้  เป็นส่วนหนึ่งของเขตมหานครกุชดัน 

รีช็อนเล็ตซีย็อนได้รับการสถาปนาขึ้นในปี 1882 โดยผู้อพยพชาวยิวจากจักรวรรดิรัสเซีย ส่วนหนึ่งของอาลียาที่ 1 เมืองถือเป็นนิคมชาวไซออนแห่งแรกที่ตั้งในดินแดนอิสราเอลโดยกลุ่มยีชุฟใหม่ และเป็นนิคมการเกษตรยิวแห่งที่สองในซีเรียสมัยออตโตมัน ข้อมูลจากปี 2017 เมืองนี้ใหญ่ที่สุดเป็นอันดับที่ 4 มีประชากร  คน

นครนี้เป็นส่วนหนึ่งของฟอรัม 15 ซึ่งเป็นสมาคมนครที่เป็นเอกเทศทางการเงินในอิสราเอลและไม่ได้พึ่งพางบประมาณพัฒนาจากส่วนกลาง

## อ้างอิง

หมวดหมู่:เมืองในประเทศอิสราเอล
ตำบลสหัสขันธ์

**สหัสขันธ์** เป็นตำบลในอำเภอสหัสขันธ์ จังหวัดกาฬสินธุ์ เป็นที่ตั้งของวัดพุทธนิมิต (ภูค่าว) เป็นที่ประดิษฐานพระพุทธรูปไสยาสน์ อุโบสถไม้ที่วิจิตรงดงามโดยก่อสร้างจากไม้ขนาดใหญ่นำขึ้นมาจากใต้เขื่อนลำปาว และพระมหาธาตุเจดีย์ที่สร้างจากหินทราย นอกจากนี้เป็นที่ประดิษฐานของพระบรมสารีริกธาตุของพระสัมมาสัมพุทธเจ้าจากประเทศเนปาล

## ที่ตั้งและอาณาเขต
ตำบลสหัสขันธ์มีอาณาเขตติดต่อกับอำเภอและจังหวัดใกล้เคียงดังนี้

* **ทิศเหนือ** ติดต่อกับตำบลโนนศิลา
* **ทิศใต้**  ติดต่อกับตำบลโนนน้ำเกลี้ยง
* **ทิศตะวันออก** ติดต่อกับตำบลโนนแหลมทอง และตำบลนามะเขือ
* **ทิศตะวันตก** ติดต่อกับตำบลโนนบุรี และตำบลภูสิงห์
thumb|275x275px|วัดพุทธนิมิต (ภูค่าว)

## ประวัติ
ตำบลสหัสขันธ์ (เดิม) เป็นตำบลเก่าแก่ของจังหวัดกาฬสินธุ์ ภายในมณฑลร้อยเอ็ด ตั้งเป็นตำบลในปี พ.ศ. 2453 ชื่อเดิมคือ "ตำบลโคกเครือ" ต่อมาเมื่อวันที่ 17 เมษายน พ.ศ. 2482 ทางจังหวัดมหาสารคามในขณะนั้นได้ยื่นเรื่องราวเปลี่ยนแปลงชื่อตำบลโคกเครือ เป็น ตำบลสหัสขันธ์ ด้วยเหตุผลทางประวัติศาสตร์ 

ทางราชการได้แบ่งตำบลสหัสขันธ์ และตำบลท่าคันโท จากอำเภอสหัสขันธ์ ไปตั้งเป็น กิ่งอำเภอท่าคันโท ในปี พ.ศ. 2505 และภายหลังตำบลสหัสขันธ์ได้แยกออกไปตั้งเป็น กิ่งอำเภอหนองกุงศรี ก่อนที่ในปี พ.ศ. 2517 ทางจังหวัดกาฬสินธุ์ได้ยื่นเรื่องเปลี่ยนแปลงชื่อตำบลสหัสขันธ์ เป็น ตำบลหนองกุงศรี ตามชื่อหมู่บ้านหนองกุงศรี เพื่อให้ตรงกับท้องที่ความเป็นจริง อีกทั้งพื้นที่ไม่ได้ตั้งอยู่ในอำเภอสหัสขันธ์แล้ว 

วันที่ 17 มิถุนายน 2518 ได้แยกพื้นที่ 2 หมู่บ้านของตำบลภูสิงห์ กับพื้นที่ 4 หมู่บ้านของตำบลนามะเขือ และพื้นที่ 4 หมู่บ้านของตำบลโนนศิลา รวมทั้งหมด 10 หมู่บ้าน ตั้งขึ้นเป็นตำบล โดยใช้ชื่อตำบลคือ "ตำบลสหัสขันธ์" เพื่อคงรักษาชื่ออันสำคัญทางประวัติศาสตร์ไว้  

และในปี พ.ศ. 2525 ได้แยกพื้นที่ตำบลสหัสขันธ์ ได้แก่ หมู่ 6 บ้านโนนน้ำเกลี้ยง, หมู่ 7 บ้านห้วยเสือเต้น, หมู่ 9 บ้านโนนป่างิ้ว, หมู่ 11 บ้านโคกไม้งาม, หมู่ 12 บ้านโคกสง่า, หมู่ 13 บ้านโคกศาลาทอง, หมู่ 14 บ้านป่ากล้วย และหมู่ 15 บ้านโนนทอง ไปตั้งเป็น ตำบลโนนน้ำเกลี้ยง 

## การแบ่งเขตการปกครอง

### การปกครองส่วนภูมิภาค
ตำบลสหัสขันธ์แบ่งพื้นที่การปกครองออกเป็น 13 หมู่บ้าน ได้แก่

ชื่อหมู่บ้านในตำบลสหัสขันธ์นี้อ้างอิงตามกรมการปกครอง เนื่องจากเป็นชื่อหมู่บ้านที่บัญญัติไว้ทางการในทะเบียนปกครอง

### การปกครองส่วนท้องถิ่น
ท้องที่ตำบลสหัสขันธ์ มีองค์กรปกครองส่วนท้องถิ่นเพียงแห่งเดียว คือ **องค์การบริหารส่วนตำบลสหัสขันธ์** ครอบคลุมพื้นที่ตำบลสหัสขันธ์ทั้งหมด ซึ่งเป็นสภาตำบลสหัสขันธ์ที่จัดตั้งขึ้นในปี พ.ศ. 2518 และจัดตั้งเป็นองค์การบริหารส่วนตำบลในวันที่ 25 ธันวาคม พ.ศ. 2539

## ประชากร
พื้นที่ตำบลสหัสขันธ์ประกอบด้วยหมู่บ้านทั้งสิ้นจำนวน 13 หมู่บ้าน มีจำนวนประชากร 6,837 คน แบ่งเป็นชาย 3,459 คน หญิง 3,378 คน (เดือนธันวาคม 2565) เป็นตำบลที่มีจำนวนประชากรมากเป็นอันดับ 3 จาก 8 ตำบลในอำเภอสหัสขันธ์

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

สหัสขันธ์
สหัสขันธ์
หมวดหมู่:อำเภอสหัสขันธ์
คอลล์ออฟดิวตี: มอเดิร์นวอร์แฟร์ III (วิดีโอเกม พ.ศ. 2566)

***คอลล์ออฟดิวตี: มอเดิร์นวอร์แฟร์ III*** () เป็นวิดีโอเกมยิงมุมมองบุคคลที่หนึ่งที่พัฒนาโดยสเลดจ์แฮมเมอร์เกมส์ และจัดจำหน่ายโดยแอ็กทิวิชัน เป็นวิดีโอเกมลำดับที่ 20 ในซีรีส์ *[[คอลล์ออฟดิวตี]]* และเป็นเกมที่สามในซีรีส์ย่อย *มอเดิร์นวอร์แฟร์* ที่ได้รับการรีบูต โดยทำหน้าที่เป็นภาคต่อของเกม *[[คอลล์ออฟดิวตี: มอเดิร์นวอร์แฟร์ II (วิดีโอเกม พ.ศ. 2565)|มอเดิร์นวอร์แฟร์ II]]* ในปี 2022

ตัวเกมจะวางจำหน่ายในวันที่ 10 พฤศจิกายน 2023 สำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส โดยเป็นส่วนหนึ่งของตัวเปิดเกมข้ามตัวเดียวที่เรียกว่า *คอลล์ออฟดิวตีเอชคิว* มีการเปิดเผยตัวเกมอย่างเต็มรูปแบบในวันที่ 17 สิงหาคม 2023

## หมายเหตุ

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2566
หมวดหมู่:คอลล์ออฟดิวตี
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
เฉิน กงปั๋ว

**เฉิน กงปั๋ว** (; Japanese: *Chin Kōhaku*; 19 ตุลาคม ค.ศ. 1892 – 3 มิถุนายน ค.ศ. 1946) เป็นนักการเมืองชาวจีน ซึ่งเป็นที่จดจำสำหรับบทบาทของเขาในฐานะที่เป็นประธานาธิบดีคนที่สอง(และคนสุดท้าย) ของรัฐบาลจีนภายใต้ระบอบวาง จิงเว่ย์ที่เป็นฝ่ายให้ความร่วมมือแก่จักรวรรดิญี่ปุ่นในช่วงสงครามโลกครั้งที่สอง

หมวดหมู่:นักการเมืองจีน
หมวดหมู่:บุคคลจากมณฑลกวางตุ้ง
ลองลิฟ (เพลงเทย์เลอร์ สวิฟต์)

**"ลองลิฟ"** () เป็นเพลงที่ประพันธ์และบันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มชุดที่สาม *[[สปีกนาว]]* (2010) ผลิตโดยสวิฟต์และนาธาน แชปแมน เป็นแนวเพลงฮาร์ตแลนด์ร็อก ร้องรับเชิญโดยเสียงประสานของนักร้องกลุ่มหญิงและความกลมกลืนกีตาร์ร็อก บทประพันธ์เพลงเป็นเรื่องเกี่ยวกับการขอบคุณของสวิฟต์ที่มีต่อแฟนคลับ และเพื่อนร่วมงานของเธอ โดยใช้การเล่าเรื่องภาพสมัยมัธยมปลายและราชวงศ์ในการบรรยายความสำเร็จในชีวิตของสวิฟต์

หลังจากเผยแพร่อัลบั้ม*สปีกนาว* เพลง "ลองลิฟ" ติดอันดับที่ 85 บนชาร์ต''บิลบอร์ด''ฮอต 100 ในสหรัฐ นักวิจารณ์เพลงบางคนมองว่าเป็นจุดเด่นของอัลบั้มและยกย่องผลงานและบทประพันธ์เพลง แต่คนอื่น ๆ รู้สึกว่าเป็นเพลงธรรมดาและไม่น่าจดจำ เวอร์ชันรีมิกซ์มีท่อนที่ประพันธ์และขับร้องเป็นภาษาโปรตุเกสโดยนักร้องชาวบราซิล เปาลา เฟร์นังจิส เปิดตัวพร้อมด้วยมิวสิกวิดีโอได้รับการเผยแพร่เป็นซิงเกิลดิจิทัลในบราซิลในเดือนมกราคม ค.ศ. 2012 เพื่อเป็นการประชาสัมพันธ์อัลบั้มการแสดงสด*[[สปีกนาวเวิลด์ทัวร์ – ไลฟ์]]*; โดยขึ้นสูงสุดที่อันดับห้าในชาร์ตบราซิลฮอต 100 แอร์เพลย์

สวิฟต์รวมเพลงนี้ไว้ในรายการเพลงของการทัวร์รอบโลกสามครั้งของเธอ ได้แก่ สปีกนาวเวิลด์ทัวร์ (2011–2012), เรพิวเทชันสเตเดียมทัวร์ (2018) และดิเอราส์ทัวร์ (2023–2024) และการแสดงในรายการเลือกของเดอะเรดทัวร์ (2013–2014) และเดอะ 1989 เวิลด์ทัวร์ (2015) เวอร์ชันที่บันทึกใหม่ในชื่อ **"ลองลิฟ (เทย์เลอร์เวอร์ชัน)"** ได้รับการเผยแพร่โดยเป็นส่วนหนึ่งของอัลบั้มที่บันทึกใหม่ชุดที่สามของสวิฟต์ *[[สปีกนาว (เทย์เลอร์เวอร์ชัน)]]* เมื่อวันที่ 7 กรกฎาคม ค.ศ. 2023

## ชาร์ต

## "ลองลิฟ (เทย์เลอร์เวอร์ชัน)"

หลังจากที่เซ็นสัญญาฉบับใหม่กับค่ายเพลงรีพับลิกเรเคิดส์ สวิฟต์ก็เริ่มบันทึกสตูดิโออัลบั้มชุดแรกของเธออีกครั้งในเดือนพฤศจิกายน ค.ศ. 2020 การตัดสินใจเกิดขึ้นหลังจากข้อพิพาทการถือครองสิทธิ์เพลงในปี 2019 ระหว่างสวิฟต์และผู้จัดการสกูตเตอร์ เบราน์ ซึ่งซื้อกิจการบิกมะชีนเร็กเคิดส์ รวมถึงมาสเตอร์ในอัลบั้มของสวิฟต์ที่ค่ายเพลงได้ออกจำหน่าย การบันทึกชุดเพลงของเธอใหม่ทำให้สวิฟต์เป็นเจ้าของต้นฉบับเพลงมาสเตอร์ใหม่โดยสมบูรณ์ รวมถึงการอนุญาตลิขสิทธิ์เพลงของเธอ ซึ่งจะเป็นการลดคุณค่าของเพลงมาสเตอร์ที่มีเจ้าของโดยบิกมะชีน

"ลองลิฟ" เวอร์ชันบันทึกใหม่ในชื่อ "ลองลิฟ (เทย์เลอร์เวอร์ชัน)" เผยแพร่เมื่อวันที่ 7 กรกฎาคม ค.ศ. 2023 จัดจำหน่ายโดยรีพับลิกเรเคิดส์ โดยเป็นส่วนหนึ่งของอัลบั้ม *[[สปีกนาว (เทย์เลอร์เวอร์ชัน)]]* ซึ่งเป็นอัลบั้มที่บันทึกใหม่ชุดที่สามของสวิฟต์

### ชาร์ต

## หมายเหตุ

## อ้างอิง

*

หมวดหมู่:เพลงในปี พ.ศ. 2553
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
ฟูโกะ ไซโต

**ฟูโกะ ไซโต** (斎藤 楓子さいとう ふうこ, 28 สิงหาคม 1984 –) เป็นนักพากย์ชาวญี่ปุ่น เกิดที่จังหวัดฟุกุอิ สังกัด JTB Entertainment ส่วนสูง 160 ซม.

## ผลงานพากย์
* *[[คิดดี เกิร์ล แอนด์]]* (ริวบิส)
* *[[แองเจิลบีทส์! แผนพิชิตนางฟ้า]]* (ชีนะ)
* *[[บาคุกัน มอนสเตอร์บอลทะลุมิติ]]* (มีเลน ฟาโรห์)
* *[[บันทึกเรื่องราวจักรวรรดิเทียร์มูน -จุดพลิกผันชะตากรรมของเจ้าหญิงเริ่มจากบนกิโยติน-]]* (ลิโอรา ลูลู)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2527
หมวดหมู่:บุคคลจากจังหวัดฟูกูอิ
หมวดหมู่:นักพากย์หญิงชาวญี่ปุ่น
ริง คูซูมิ

**ริง คูซูมิ** (, เกิด 17 มิถุนายน) เป็นนักพากย์หญิงชาวญี่ปุ่น เกิดที่ จังหวัดกุมมะ สังกัดไอแอมเอนเทอร์ไพรซ์

## ผลงานพากย์
* *[[สโลว์ลูป]]* (มินางิ ฮิโยริ)
* *[[เลเวล 1 แล้วไง ผมมีสกิลแกร่งสุดล้ำไม่ซ้ำใคร]]* (เอมิลี บราวน์)
* *[[เรื่องน่ากลุ้มของเจ้าเหมียวผู้สามารถ]]* (คุโระ)
* *[[นักบุญจอมเฉื่อย & บาทหลวงผู้เอาใจใส่]]* (ลิลี)
* *[[แค่ขายโพชั่นไปวันวันไม่ได้เหรอคะ!]]* (นากาเสะ คาโอรุ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดกุมมะ
หมวดหมู่:นักพากย์หญิงชาวญี่ปุ่น
ฮารูกิ อิวาตะ

**ฮารูกิ อิวาตะ** (, เกิด 3 เมษายน 1995 –) เป็นนักพากย์ นักแสดง และ นักร้องหญิง ชาวญี่ปุ่น เกิดที่โตเกียว สังกัดค่าย fennec สำเร็จการศึกษาจากมหาวิทยาลัยเคโอ เป็นสมาชิกของวงนักพากย์ harmoe

อาของเธอ (น้องชายของพ่อ) คือนักพากย์ มิตสึโอะ อิวาตะ และอาของเธอ (น้องสาวของมิตสึโอะ อิวาตะ) คือ AKIKO เป็นนักพากย์เช่นกัน

## ผลงานพากย์
* *[[Assault Lily BOUQUET]]* (โยชิมุระ ที ไม)
* *[[มีเดียมิกซ์สาวน้อยดีเจ]]* (ฮานามากิ โทวะ)
* *[[แค่ขายโพชั่นไปวันวันไม่ได้เหรอคะ!]]* (เบล)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากมหานครโตเกียว
หมวดหมู่:ศิษย์เก่าจากมหาวิทยาลัยเคโอ
หมวดหมู่:นักพากย์หญิงชาวญี่ปุ่น
หมวดหมู่:นักแสดงหญิงชาวญี่ปุ่น
อัพออลไนต์

***อัพออลไนต์*** () เป็นสตูดิโออัลบั้มเปิดตัวของวงดนตรีบอยแบนด์อังกฤษและไอริช วันไดเรกชัน ออกจำหน่ายโดยไซโกเรเคิดส์ในเดือนพฤศจิกายน ค.ศ. 2011 ในไอร์แลนด์และสหราชอาณาจักร ตามมาด้วยการออกจำหน่ายทั่วโลกในช่วงปี ค.ศ. 2012 สี่เดือนหลังจากจบการแข่งขันในซีรีส์ที่เจ็ดของการประกวดร้องเพลงเรียลลิตีของอังกฤษ *[[ดิเอ็กซ์แฟกเตอร์ (สหราชอาณาจักร)|ดิเอ็กซ์แฟกเตอร์]]* ในเดือนธันวาคม ค.ศ. 2010 ซึ่งวันไดเรกชันเริ่มบันทึกอัลบั้มในสวีเดน สหราชอาณาจักร และสหรัฐ โดยทำงานร่วมกับนักแต่งและผู้ผลิตเพลงหลายคน โดยอัลบั้มมีเนื้อหาบทประพันธ์เกี่ยวกับหนุ่มสาว ความสัมพันธ์ ความอกหัก และการสร้างพลัง

โดยทั่วไปอัลบั้มนี้ได้รับคำวิจารณ์ที่ดีจากนักวิจารณ์เพลงร่วมสมัย หลายคนชื่นชมการผสมผสานระหว่างการประพันธ์เพลงที่ไพเราะและติดหูของอัลบั้ม กับเนื้อหาแนวป็อปที่จับใจของอัลบั้ม ซึ่งแม้จะผลิตออกมาอย่างเนียนเรียบ แต่ก็หลีกเลี่ยงการเยาะเย้ยถากถางในเชิงพาณิชย์และดนตรีร่วมสมัยสำหรับผู้ใหญ่ในยุคทศวรรษที่ 80 และยุค 90 อัลบั้มนี้รั้งอันดับสองในชาร์ตอัลบั้มแห่งสหราชอาณาจักร และในที่สุดก็กลายเป็นอัลบั้มเปิดตัวที่จำหน่ายได้เร็วที่สุดของสหราชอาณาจักรประจำปี 2011 *อัพออลไนต์*เปิดตัวที่อันดับหนึ่งในชาร์ต''บิลบอร์ด'' 200 ในสหรัฐ โดยจำหน่ายได้ 176,000 ชุดในสัปดาห์แรก *อัพออลไนต์*ประสบความสำเร็จในระดับสากล อัลบั้มนี้ติดอันดับชาร์ตใน 16 ประเทศ ตามที่สมาพันธ์ผู้ผลิตสิ่งบันทึกเสียงระหว่างประเทศ (IFPI) *อัพออลไนต์*เป็นอัลบั้มที่จำหน่ายดีที่สุดในโลกอันดับสามของปี 2012 ด้วยยอดจำหน่าย 4.5 ล้านชุดทั่วโลก

วันไดเรกชันจบในปี 2012 ด้วยสองอัลบั้มที่จำหน่ายดีที่สุดห้าอันดับแรกของปีนั้นในสหรัฐ *อัพออลไนต์*ที่อันดับ 3 และสตูดิโออัลบั้มชุดที่สอง *[[เทคมีโฮม (อัลบั้มวันไดเรกชัน)|เทคมีโฮม]]*ที่อันดับ 5 ทำให้เป็นวงบอยแบนด์เป็นวงแรกที่มีสองอัลบั้มในห้าอันดับแรกสิ้นปีในยุคนีลเซน ซาวด์สแกน นอกจากนี้ *อัพออลไนต์*ยังกลายเป็นอัลบั้มที่จำหน่ายดีที่สุดของกลุ่มและเป็นอัลบั้มเปิดตัวที่จำหน่ายดีที่สุดอันดับสามของปี 2012 มีจำนวนสี่ซิงเกิลที่ปล่อยออกมาจากอัลบั้ม รวมถึงเพลงฮิตสิบอันดับแรกบนชาร์ตซิงเกิลแห่งสหราชอาณาจักร "What Makes You Beautiful", " Gotta Be You" และ "One Thing" เพื่อประชาสัมพันธ์อัลบั้ม วงได้แสดงในรายการโทรทัศน์และพิธีมอบรางวัลหลายรายการ รวมถึงในงานเอ็มทีวีมิวสิกอะวอดส์ประจำปี 2012 นอกจากนี้ วันไดเรกชันยังได้เริ่มทัวร์คอนเสิร์ตอัพออลไนต์ทัวร์เป็นครั้งแรกอีกด้วย ภาพจากคอนเสิร์ตนี้ได้รับการบันทึกและเผยแพร่ในอัลบั้มการแสดงสดในชื่อ*[[อัพออลไนต์: เดอะไลฟ์ทัวร์]]*

## รายชื่อเพลง
เครดิตดัดแปลงมาจากบันทึกซับของอัลบั้ม

## ชาร์ต

### ชาร์ตรายสัปดาห์

### ชาร์ตสิ้นปี

### ชาร์ตสิ้นทศวรรษ

## การรับรองและยอดการจำหน่าย

## ประวัติการจำหน่าย

## ดูเพิ่ม
*วันไดเรกชัน

## อ้างอิง

## แหล่งข้อมูลอื่น
* *[https://www.metacritic.com/music/up-all-night/one-direction Up All Night]* ที่เมทาคริติก

หมวดหมู่:อัลบั้มเพลงของวันไดเรกชัน
หมวดหมู่:อัลบั้มเปิดตัวครั้งแรกในปี พ.ศ. 2554
หมวดหมู่:อัลบั้มเพลงที่ผลิตโดยเรดวัน
คลองท่าสะท้อน

**คลองท่าสะท้อน** เป็นคลองในจังหวัดสุราษฎร์ธานี ต้นน้ำเกิดจากเขาหนอง ในตำบลลำพูน อำเภอบ้านนาสาร ไหลผ่านตัวอำเภอบ้านนาเดิมเข้าอำเภอพุนพิน ไหลไปลงแม่น้ำตาปีฝั่งขวาที่ตำบลท่าสะท้อน ตอนต้นน้ำเรียกว่า **คลองลำพูน** คลองท่าสะท้อนมีความยาว 60 กิโลเมตร

คลองท่าสะท้อนปรากฏร่องรอยหลักฐานการตั้งถิ่นฐานของมนุษย์สมัยโบราณแต่ไม่หนาแน่นนัก มีชุมชนโบราณคือ แหล่งโบราณคดีวัดท่าสะท้อน โดยสันนิษฐานว่าวัดท่าสะท้อนมีอายุสมัยอยู่ในช่วงพุทธศตวรรษที่ 20–24

## อ้างอิง

ท่าสะท้อน
หมวดหมู่:อำเภอบ้านนาสาร
หมวดหมู่:อำเภอบ้านนาเดิม
หมวดหมู่:อำเภอพุนพิน
มามิ ชิตาระ

**มามิ ชิตาระ** (, 29 กุมภาพันธ์ 1984 –) เป็นนักพากย์หญิงชาวญี่ปุ่น เกิดที่จังหวัดชิซึโอกะ เคยสังกัดเมาซูโปรโมชัน จนถึงปี 2012 แล้วจึงย้ายมาสังกัดโปรดักชันเอซ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2527
หมวดหมู่:บุคคลจากจังหวัดชิซูโอกะ
หมวดหมู่:นักพากย์หญิงชาวญี่ปุ่น
โอริเอะ คิโมโตะ

**โอริเอะ คิโมโตะ** ( オリエ) ชื่อจริงว่า **นาโอโกะ ยาบุตะ** (薮田 尚子) เกิด วันที่ 26 มกราคม 1979 เป็นนักพากย์และนักแสดงละคร เวทีชาวญี่ปุ่น เกิดที่โตเกียว หมู่เลือด A ส่วนสูง 154 ซม. สังกัดบริษัทโกคูจำกัด

ชื่อในวงการเดิมคือ **นาโอะ โฮชิโนะ** (星野 なお) สามีของเธอคือริอิจิโร อินางากิ นักวาดการ์ตูน มีลูกด้วยกัน 3 คน

ผลงานเด่นคือฮิวงะ ซากิ ในมหัศจรรย์สาวน้อยพริตตี้เคียว สแปลช☆สตาร์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2522
หมวดหมู่:บุคคลจากมหานครโตเกียว
หมวดหมู่:นักแสดงหญิงชาวญี่ปุ่น
หมวดหมู่:นักพากย์หญิงชาวญี่ปุ่น
ทอม โบรคอว์

**โทมัส จอห์น โบรคอว์** (; เกิดเมื่อวันที่ 6 กุมภาพันธ์ พ.ศ. 2483) ผู้ประกาศข่าวและพิธีกรรายการโทรทัศน์ชาวอเมริกัน เป็นผู้ประกาศข่าวในช่วงเดอะทูเดย์โชว์ ร่วมกับ เจน พอลลีย์ ตั้งแต่ปี พ.ศ. 2519-2524 ต่อมาเป็นผู้ประกาศข่าวในช่วงข่าวภาคค่ำทางสถานีโทรทัศน์เอ็นบีซีติดต่อกันเป็นเวลา 22 ปีติดต่อกันตั้งแต่ปี พ.ศ. 2525–2547. ในทศวรรษที่ผ่านมา เขาทำหน้าที่เป็นผู้ประกาศข่าวในช่วงสุดสัปดาห์ของรายการตั้งแต่ปี พ.ศ. 2516-2519 เขาเป็นคนเดียวที่ได้เป็นพิธีกรรายการข่าวหลักของเอ็นบีซี ทั้ง 3 รายการ ได้แก่ เดอะทูเดย์โชว์, เอ็นบีซีไนต์ลีนิวส์ และ มีทเดอะเพรส ในระยะสั้นๆ ก่อนหน้านี้เขาเคยดำรงตำแหน่งนักข่าวพิเศษสำหรับฝ่ายข่าวเอ็นบีซี

เป็นคู่แข่งของ ปีเตอร์ เจนนิงส์ จากฝ่ายข่าวเอบีซี และ แดน เรเธอร์ จากฝ่ายข่าวซีบีเอส แล้ว โบรคอว์ ยังเป็นหนึ่งใน "ผู้ประกาศข่าวบิ๊กทรี" ของสหรัฐฯ ในช่วงยุค 80s, 90s และ 2000s ตอนต้น ทั้งสามคนเป็นผู้ประกาศข่าวภาคค่ำของเครือข่ายของตนมานานกว่า 20 ปี

## ประวัติ

โบรคอว์ เกิดในเมืองเว็บสเตอร์ รัฐเซาท์ดาโคตา เป็นบุตรชายของ ยูเจนเนีย “จีน” (สกุลเดิม : คอนลีย์; พ.ศ. 2460–2554), ซึ่งทำงานด้านการขายและเป็นเจ้าหน้าที่ไปรษณีย์ และ แอนโทนี่ ออร์วิลล์ “เรด” โบรคอว์ (พ.ศ. 2455–2525) เขาเป็นลูกคนโตในจำนวนลูกชายทั้งสามคน (พี่ชายชื่อวิลเลียมและไมเคิล) และตั้งชื่อตามปู่ทวดของเขา โทมัส คอนลีย์.

พ่อของเขาเป็นทายาทของผู้อพยพชาวอูเกอโนต์ เบอร์กอน และแคทเธอรีน (สกุลเดิม : Le Fèvre) โบร์การ์ด และแม่ของเขาเป็นชาวไอริชอเมริกัน ปู่ทวดของเขา ริชาร์ด พี. โบรคอว์ ก่อตั้งเมืองบริสตอล เซาท์ดาโกตา และบ้านโบรคอว์ โรงแรมเล็กๆ และโครงสร้างแห่งแรกในบริสตอล

พ่อของโบรคอว์ เป็นหัวหน้างานก่อสร้างให้กับคณะวิศวกรกองทัพบก เขาทำงานที่คลังอาวุธยุทโธปกรณ์แบล็คฮิวส์ (BHOD) และช่วยสร้างเขื่อนป้อมแรนดัลล์ งานของเขามักต้องการให้ครอบครัวต้องตั้งถิ่นฐานใหม่ทั่วเซาท์ดาโคตาในช่วงวัยเด็กของโบรคอว์ ครอบครัวโบรคอว์ อาศัยอยู่ช่วงสั้นๆ ในบริสตอล อิกลู (ชุมชนที่อยู่อาศัยเล็กๆ ของ BHOD) และพิกส์ทาวน์ ก่อนที่จะมาตั้งถิ่นฐานในแยงก์ตัน ซึ่งโบรคอว์เข้าเรียนในโรงเรียนมัธยมปลาย

ในฐานะนักเรียนมัธยมปลายที่เข้าเรียนที่โรงเรียนมัธยมแยงก์ตัน โบรคอว์ เป็นหัวหน้า เซาท์ดาโคตา อเมริกัน ลีเจียน บอยส์ สเตท และในฐานะนั้นเขาได้ร่วมกับ โจ ฟอสส์ ผู้ว่าการรัฐเซาท์ดาโคตา ในขณะนั้นไปที่นิวยอร์กซิตี้เพื่อปรากฏตัวร่วมกันในรายการเกมโชว์ทางทีวี นี่จะเป็นจุดเริ่มต้นของความสัมพันธ์อันยาวนานกับฟอสส์ ซึ่งโบรคาวจะได้แสดงในหนังสือของเขาเกี่ยวกับทหารผ่านศึกในสงครามโลกครั้งที่สอง เรื่องเดอะเกรทเตสท์ เจเนเรชั่น ในเวลาต่อมา โบรคอว์ยังกลายเป็นสมาชิกคณะกรรมการที่ปรึกษาของ สถาบันโจฟอสส์ อีกด้วย

## แหล่งข้อมูลเพิ่มเติม
* 
* 

หมวดหมู่:ผู้ประกาศข่าวชาวอเมริกัน
หมวดหมู่:นักข่าวชาวอเมริกัน
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:บุคคลจากรัฐเซาท์ดาโคตา
ชิเงรุ ชิบะ

**ชิเงรุ ชิบะ** (千葉 繁ちば しげる, 4 กุมภาพันธ์ 1954 –) ชื่อจริงว่า **มาซาฮารุ มาเอดะ** (前田 正治まえだ まさはる) เป็นนักพากย์ นักแสดง และ ผู้กำกับเสียง ชาวญี่ปุ่น เกิดที่จังหวัดคูมาโมโตะ สังกัด 81 Produce เป็นผู้อำนวยการของ C&O Actors Studio เป็นอาจารย์สอนนักแสดงและนักพากย์ที่นิปปงโคงากูอิง 

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2497
หมวดหมู่:บุคคลจากจังหวัดคูมาโมโตะ
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
โจว ฝัวไห่

**โจว ฝัวไห่** (; Hepburn: *Shū Futsukai*; 29 พฤษภาคม ค.ศ. 1897 – 28 กุมภาพันธ์ ค.ศ. 1948) เป็นนักการเมืองชาวจีนและรองประธานสภาบริหารในรัฐบาลชาตินิยมภายใต้การปฏิรูปแห่งสาธารณรัฐจีนของวาง จิงเว่ย์ที่เป็นฝ่ายให้ความร่วมมือแก่จักรวรรดิญี่ปุ่นในช่วงสงครามจีน-ญี่ปุ่นครั้งที่สอง

## บรรณานุกรม
* 
* 
*  
* 
* 
* 

หมวดหมู่:นักการเมืองจีน
หมวดหมู่:บุคคลจากมณฑลหูหนาน
ฟังก์ชันแปลงให้เป็นกุญแจ

ในวิทยาการรหัสลับ **ฟังก์ชันแปลงให้เป็นกุญแจ** ( ตัวย่อ **KDF** เคดีเอ็ฟ) เป็นขั้นตอนวิธีที่ใช้แปลงความลับอย่างหนึ่ง เช่น กุญแจตัวหลัก (master key), รหัสผ่าน หรือพาสเฟรซ ให้เป็นกุญแจส่วนบุคคล (secret key) โดยใช้ฟังก์ชันเสมือนสุ่ม (pseudorandom function) ที่ปกติจะเป็นฟังก์ชันแฮชเชิงรหัสลับ (cryptographic hash function) หรือบล็อกไซเฟอร์ (block cipher)
สามารถใช้ยืดกุญแจให้ยาวขึ้น ซึ่งก็คือเปลี่ยนกุญแจให้เป็นรูปแบบที่ต้องการ เช่น เปลี่ยน group element ที่ได้มาจาก Diffie-Hellman key exchange ให้เป็นกุญแจสมมาตร (symmetric key) เพื่อใช้กับมาตรฐานการเข้ารหัส/ถอดรหัสเออีเอส
ฟังก์ชัน HMAC ชนิดต่างๆ เป็นตัวอย่างที่ใช้ในการแปลงให้เป็นกุญแจ

## อ้างอิง

## แหล่งข้อมูลอื่น
* 
* Key Derivation Functions

หมวดหมู่:วิทยาการเข้ารหัสลับ
หมวดหมู่:ฟังก์ชันแฮชเชิงเข้ารหัส
ดาวเทียมธีออส-2

**ดาวเทียมธีออส-2** (THEOS-2; Thailand Earth Observation Satellite-2) เป็นดาวเทียมสำรวจโลกของไทย สามารถสำรวจพื้นผิวโลกด้วยความละเอียดสูงสุด 50 เซนติเมตร เดิมมีกำหนดส่งดาวเทียมธีออส-2 ขึ้นสู่วงโคจรด้วยจรวดเวกาในวันที่ 7 ตุลาคม พ.ศ. 2566 แต่ถูกระงับอย่างกะทันหัน เนื่องจากมีกระแสไฟฟ้าในระบบการจัดการด้านความปลอดภัยของจรวดเกินกว่าเกณฑ์ที่กำหนด จึงเลื่อนมานำส่งเมื่อวันที่ 9 ตุลาคม พ.ศ. 2566 เวลา 8:36 น.

ดาวเทียมธีออส-2 รวมถึงดาวเทียมเล็ก ธีออส-2เอ เป็นส่วนหนึ่งของโครงการระบบดาวเทียมสำรวจการพัฒนา ของสำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) โดยถัดจากดาวเทียมธีออส-2 ประเทศไทยตั้งใจที่จะสร้างดาวเทียมธีออส-3 ภายในประเทศโดยสมบูรณ์

## อ้างอิง

## แหล่งข้อมูลอื่น
* ดาวเทียมธีออส-2

หมวดหมู่:ประเทศไทยในปี พ.ศ. 2566
หมวดหมู่:ภารกิจอวกาศในปี พ.ศ. 2566
ธีออส-2
ธีออส-2
หมวดหมู่:สำนักงานพัฒนาเทคโนโลยีอวกาศและภูมิสารสนเทศ
พระยาดำรงแพทยาคุณ (ฮวด วีระไวทยะ)

พลตรี **พระยาดำรงแพทยาคุณ (ฮวด วีระไวทยะ)** ( 2421–2 พฤษภาคม พ.ศ. 2462) เป็นนายทหารบกชาวไทย อดีตเจ้ากรมแพทย์ทหารบก อดีตแพทย์หลวงประจำพระองค์สมเด็จพระศรีพัชรินทราบรมราชินีนาถ พระบรมราชชนนีพันปีหลวง และเป็นต้นตระกูลวีระไวทยะ ซึ่งเป็นนามสกุลพระราชทานลำดับที่ 502 ขณะมียศและบรรดาศักดิ์เป็น พันเอก พระยาดำรงแพทยาคุณ ตำแหน่งหัวหน้ากรมแพทย์ทหารบก กระทรวงกลาโหม

## ประวัติ
พลตรี พระยาดำรงแพทยาคุณ สมรสกับ คุณหญิงสงวน ดำรงแพทยาคุณ มีธิดาคือ นางอมรดรุณารักษ์ (อุทุมพร วีระไวทยะ) ซึ่งได้สมรสกับจมื่นอมรดรุณารักษ์ (แจ่ม สุนทรเวช) จึงมีศักดิ์เป็นป้าสะใภ้ของนายสมัคร สุนทรเวช อดีตนายกรัฐมนตรี และอดีตผู้ว่าราชการกรุงเทพมหานคร ซึ่งท่านยังเป็นผู้แนะนำให้สมเด็จพระศรีนครินทราบรมราชชนนี ขณะยังเป็นนางสาวสังวาลย์ให้เข้าศึกษาที่โรงเรียนแพทย์ผดุงครรภ์

พลตรี พระยาดำรงแพทยาคุณ ถึงแก่กรรมด้วยโรคอหิวาตกโรค เมื่อวันที่ 2 พฤษภาคม พ.ศ. 2462

## เกียรติยศ
### เหรียญ
* 
* 

### เข็ม
* 1 มกราคม พ.ศ. 2456 – เข็มข้าหลวงเดิม

## อ้างอิง

หมวดหมู่:ขุนนางไทย
หมวดหมู่:แพทย์ชาวไทย
หมวดหมู่:ผู้ได้รับเหรียญรัตนาภรณ์ ว.ป.ร.3
ดำรงแพทยาคุณ
หมวดหมู่:ทหารบกชาวไทย
หมวดหมู่:ผู้ได้รับเหรียญจักรมาลา
หมวดหมู่:สกุลวีระไวทยะ
หมวดหมู่:พลตรีชาวไทย
หมวดหมู่:ขุนนางในสมัยกรุงรัตนโกสินทร์
Nan

**nan** อาจหมายถึง
* น่าน (แก้ความกำกวม)
* ไม่ใช่จำนวน
* ภาษาหมิ่นใต้ (ใช้รหัสภาษา ISO 639-3 เป็น `nan`)
* สายการบิน Norwegian Air Norway
ไซมะ นากาโนะ

**ไซมะ นากาโนะ** (中野 さいま ชื่อจริงเขียนเป็น 中野 彩麻, เกิด 26 พฤศจิกายน) เป็นนักพากย์หญิงชาวญี่ปุ่น เกิดที่เมืองอาเงโอะ จังหวัดไซตามะ สังกัดสเตย์ลัก

## ผลงานพากย์
* *[[อิชิดะโตะซากุระ]]* (ซาโต)
* *[[โนบุนางะเดอะฟูล]]* (มังกร)
* *[[อเควเลียนโลกอส]]* (อิวางามิ โชโกะ)
* *[[ก็บอกว่าขอแค่ค่าเฉลี่ยไงล่ะคะ!]]* (คุริฮาระ เคย์โกะ)
* *[[ขอต้อนรับสู่ห้องเรียนนิยม (เฉพาะ) ยอดคน]]* (คิโนชิตะ มิโนริ)
* *[[ปีศาจสาวมีแต่หัวร่วมไขปริศนา]]* (คายะ)
* *[[แค่ขายโพชั่นไปวันวันไม่ได้เหรอคะ!]]* (คุอง เรย์โกะ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดไซตามะ
หมวดหมู่:ชาวญี่ปุ่นเชื้อสายอียิปต์
หมวดหมู่:นักพากย์หญิงชาวญี่ปุ่น
วัดบ้านโง้ง (จังหวัดปราจีนบุรี)

**วัดบ้านโง้ง** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโพธิ์งาม อำเภอประจันตคาม จังหวัดปราจีนบุรี  ที่ดินที่ตั้งวัดมีเนื้อที่รวม 24 ไร่ ปัจจุบันมีพระบูรพาคณาจารย์ (น้อม วรนินฺโท) เป็นเจ้าอาวาส

วัดบ้านโง้งตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2467 เดิมมีเนื้อที่ 24 ไร่ ต่อมาได้ซื้อขยายอีก 7 ไร่ และทางราชการได้ขอให้เป็นที่ตั้งโรงเรียนชุมชนวัดบ้านโง้ง เปิดทำการสอน ตั้งแต่วันที่ 15 พฤษภาคม พ.ศ. 2468 จนเมื่อ พ.ศ. 2444 พระอาจารย์อาจ ฐิตธมฺโม ท่านไปศึกษาที่วัดบวรมงคล กรุงเทพมหานคร ได้นำปฏิบทของพระสงฆ์คณะธรรมยุตมาเผยแพร่ จึงเปลี่ยนสังกัดเป็นธรรมยุตตั้งแต่นั้นเป็นต้นมา

อาคารเสนาสนะที่สำคัญ ได้แก่ อุโบสถ กว้าง 18 เมตร ยาว 24 เมตร สร้างเมื่อ พ.ศ. 2448 เป็นอาคารครึ่งตึกครึ่งไม้ ศาลาการเปรียญ กว้าง 32 เมตร ยาว 18 เมตร สร้างเมื่อ พ.ศ. 2559 รูปแบบ อาคารคอนกรีตเสริมเหล็ก ศาลาอเนกประสงค์ กว้าง 32 เมตร ยาว 26 เมตร สร้างเมื่อ พ.ศ. 2557 เป็นอาคารคอนกรีตเสริมเหล็ก ศาลาบำเพ็ญกุศลกว้าง 18 เมตร ยาว 32 เมตร สร้างเมื่อ พ.ศ. 2556 เป็นอาคารคอนกรีตเสริมเหล็ก กุฏิสงฆ์ จำนวน 13 หลัง ณาปนสถาน 1 หลัง หอระฆัง 1 หลัง หอกลอง โรงครัว 3 หลัง โรงพัสดุ 1 หลังเรือนรับรอง 2 หลัง ปูชนียวัตถุที่สำคัญ ได้แก่ พระประธานประจำอุโบสถ กว้าง 51 นิ้ว ยาว 2.8 นิ้ว ปางมารวิชัย พระประธานประจำศาลาการเปรียญ กว้าง 1.2 นิ้ว ยาว 2 นิ้ว ปางมารวิชัย 

## รายนามเจ้าอาวาส
* เจ้าอธิการมา
* พระครูวิศาลวินัยกิจ
* พระวรญาณโสภณ
* พระบูรพาคณาจารย์ (น้อม วรนินฺโท)

## อ้างอิง

บ้านโง้ง
หมวดหมู่:อำเภอประจันตคาม
ชฎาทิพ จูตระกูล

**ชฎาทิพ จูตระกูล** (ชื่อเล่น: แป๋ม, สกุลเดิม: จารุวัสตร์) กรรมการยุทธศาสตร์ซอฟต์พาวเวอร์แห่งชาติ, ประธานเจ้าหน้าที่บริหารกลุ่ม บริษัท สยามพิวรรธน์ จำกัด, ประธานเจ้าหน้าที่บริหารร่วม บริษัท ไอคอนสยาม จำกัด, ประธานเจ้าหน้าที่บริหาร บริษัท สยามพารากอน ดีเวลลอปเม้นท์ จำกัด และรองประธานกรรมการ บริษัท สยามพารากอน รีเทล จำกัด

## ประวัติ
ชฎาทิพเป็นธิดาคนสุดท้องในจำนวนบุตรสามคนของพลเอก เฉลิมชัย จารุวัสตร์ อดีดรัฐมนตรีประจำสำนักนายกรัฐมนตรี อดีตผู้อำนวยการองค์การส่งเสริมการท่องเที่ยวแห่งประเทศไทยคนแรก กับทันตแพทย์หญิงลัดดา จารุวัสตร์ เธอยังมีพี่ชายอีกสองคนคือชาญชัย (ถึงแก่กรรมเมื่อวันที่ 11 กุมภาพันธ์ พ.ศ. 2554) และชาลี จารุวัสตร์

เธอสำเร็จการศึกษาปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย และประกาศนียบัตรด้านการประกันภัยน้ำมันและแก๊ส จาก Chartered Insurance Institute สหราชอาณาจักร

## การทำงาน
ชฎาทิพเริ่มทำงานที่ Mercantile & General Reinsurance ก่อนย้ายมายังทิพยประกันภัย และเข้าทำงานในตำแหน่งพนักงานบัญชีที่สยามเซ็นเตอร์ซึ่งเป็นธุรกิจของบิดาในปี พ.ศ. 2529 ก่อนย้ายไปแผนกการตลาด และดำรงตำแหน่งกรรมการผู้จัดการ บริษัท บางกอกอินเตอร์คอนติเนนตอล โฮเต็ลส จำกัด ซึ่งเป็นผู้บริหารสยามเซ็นเตอร์ รวมถึงโรงแรมสยามอินเตอร์คอนติเนนตัล ในปี พ.ศ. 2539

หลังดำรงตำแหน่งกรรมการผู้จัดการ ชฎาทิพมีส่วนสำคัญในการบริหารงานศูนย์การค้าในเครือบริษัทดังกล่าว ทั้งสยามเซ็นเตอร์ และสยามดิสคัฟเวอรี รวมถึงร่วมกับกลุ่มเดอะมอลล์ ที่นำโดยศุภลักษณ์ อัมพุช ในการสร้างสยามพารากอน โดยต่อมาในปี พ.ศ. 2546 บจก. บางกอกอินเตอร์คอนติเนนตอล โฮเต็ลส ได้รับพระราชทานชื่อใหม่จาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ว่า "สยามพิวรรธน์" สองปีถัดจากนั้นสยามพารากอนก็เปิดให้บริการ

ในปี พ.ศ. 2552 สยามพิวรรธน์ร่วมมือกับกลุ่มเอ็มบีเคในการปรับปรุงเสรีเซ็นเตอร์เป็นพาราไดซ์ พาร์ค และในอีกห้าปีต่อมาได้ร่วมมือกับเครือเจริญโภคภัณฑ์ ในการสร้างไอคอนสยาม ซึ่งเปิดให้บริการในเดือนพฤศจิกายน พ.ศ. 2561 ในปีเดียวกันบริษัทได้ร่วมมือกับไซม่อนกรุ๊ปในการสร้างสยาม พรีเมี่ยม เอาท์เล็ต แบงค็อก ซึ่งเปิดให้บริการในปี พ.ศ. 2563

ต่อมาในปี พ.ศ. 2566 เธอได้รับการแต่งตั้งจากเศรษฐา ทวีสิน นายกรัฐมนตรี ให้ดำรงตำแหน่งกรรมการยุทธศาสตร์ซอฟต์พาวเวอร์แห่งชาติ ทั้งนี้ เศรษฐายังเป็นลูกพี่ลูกน้องกับอภิชาติ จูตระกูล สามีของเธอด้วย หลังจากนั้นเมื่อเกิดเหตุกราดยิงที่สยามพารากอน ในวันที่ 3 ตุลาคม ขณะที่เธอประชุมกรรมการยุทธศาสตร์ซอฟต์พาวเวอร์แห่งชาติ เธอได้ขอออกจากห้องประชุมเพื่อเดินทางไปติดตามสถานการณ์ด้วยตนเอง วันถัดจากนั้นหลังเหตุการณ์สงบ เธอได้แสดงความเสียใจต่อครอบครัวผู้เสียชีวิตและผู้บาดเจ็บ อีกทั้งขอบคุณคู่ค้า ลูกค้า และทีมงานที่ให้ความร่วมมือในการอพยพออกจากอาคารหลังเกิดเหตุ รวมถึงระบุว่าแผนรักษาความปลอดภัยของโครงการที่เป็นไปตามมาตรฐานสากล ช่วยลดความเสี่ยงและจำกัดวงความเสียหายจากเหตุดังกล่าว

## ชีวิตส่วนตัว
ชฎาทิพสมรสกับอภิชาติ จูตระกูล ประธานกรรมการ บมจ. แสนสิริ มีธิดาหนึ่งคน คือ ชญาภา จูตระกูล ประธานเจ้าหน้าที่บริหาร บริษัท เดอะ พิงค์แล็บ จำกัด

## รางวัลที่ได้รับ

## อ้างอิง

หมวดหมู่:นักธุรกิจชาวไทย
หมวดหมู่:เครือสยามพิวรรธน์
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
รีวอิจิ คิจิมะ

**รีวอิจิ คิจิมะ** (, 29 มีนาคม 1985 –) เป็นนักพากย์ชาย ชาวญี่ปุ่น เกิดที่จังหวัดฮกไกโด สำเร็จการศึกษา จากโรงเรียนมัธยมโคเรียว และโรงเรียนเฉพาะทางอนิเมะ มังงะ เซยูซัปโปโระ สังกัดเมาซูโปรโมชัน ส่วนสูง 172 ซม.

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2528
หมวดหมู่:บุคคลจากจังหวัดฮกไกโด
หมวดหมู่:นักพากย์ชายชาวญี่ปุ่น
หมวดหมู่:บุคคลที่ได้รับรางวัลเซยูอะวอดส์
มิดไนต์เมมโมรีส์

***มิดไนต์เมมโมรีส์*** () เป็นสตูดิโออัลบั้มลำดับที่สามของวงบอยแบนด์อังกฤษและไอริช วันไดเรกชัน วางจำหน่ายเมื่อวันที่ 25 พฤศจิกายน ค.ศ. 2013 โดยโคลัมเบียเรเคิดส์ ไซโกมิวสิก และโซนีมิวสิก โดยอัลบั้มได้รับการอธิบายว่ามี "โทนเสียงร็อกเล็กน้อย" ซึ่งมากกว่าความพยายามครั้งก่อน ๆ อัลบั้มนี้กลายเป็นอัลบั้มที่จำหน่ายเร็วที่สุดในประวัติศาสตร์ของแอมะซอนในสหราชอาณาจักร โดยทำลายสถิติจากการเปิดตัวครั้งก่อนในอัลบั้ม *[[เทคมีโฮม (อัลบั้มวันไดเรกชัน)|เทคมีโฮม]]* (2012) เปิดตัวที่อันดับหนึ่งบนชาร์ต''บิลบอร์ด'' 200 ในสหรัฐ ทำให้วันไดเรกชันเป็นนักร้องกลุ่มแรกในประวัติศาสตร์ที่เปิดตัวที่อันดับหนึ่งในสหรัฐด้วยสามอัลบั้มแรกของพวกเขา แม้จะวางจำหน่ายห้าสัปดาห์ก่อนสิ้นปี แต่*มิดไนต์เมมโมรีส์*ก็กลายเป็นอัลบั้มที่จำหน่ายดีที่สุดในปี 2013 ตามรายชื่อโดยสมาพันธ์ผู้ผลิตสิ่งบันทึกเสียงระหว่างประเทศ (IFPI) โดยมียอดจำหน่ายสี่ล้านชุด อัลบั้มนี้ได้รับการสนับสนุนจำนวน 4 ซิงเกิล ได้แก่ "Best Song Ever", "Story of My Life", เพลงชื่อเดียวของอัลบั้ม "Midnight Memories" และ "You & I"

เมื่อออกอัลบั้ม*มิดไนต์เมมโมรีส์* ได้รับคำวิจารณ์ที่หลากหลายจากนักวิจารณ์เพลง โดยนักวิจารณ์หลายคนยกย่องความลึกซึ้งของเนื้อหาประพันธ์และการเรียบเรียงดนตรีของอัลบั้ม รวมถึงระดับการมีส่วนร่วมของกลุ่มในกระบวนการผลิต อย่างไรก็ตาม คนอื่น ๆ แย้งว่าเนื้อหาบทประพันธ์นี้น่าจดจำน้อยกว่าผลงานก่อนหน้านี้ และรู้สึกว่ารูปแบบยังไม่เป็นผู้ใหญ่เท่าที่ควร เพื่อประชาสัมพันธ์อัลบั้มวงวันไดเรกชันได้เริ่มแวร์วีอาร์ทัวร์ในปี 2014 โดยครั้งนี้เป็นการทัวร์คอนเสิร์ตรอบโลกครั้งที่ 3 และทัวร์คอนเสิร์ตในสนามกีฬาเป็นครั้งแรก

## รายชื่อเพลง

**หมายเหตุ**
*  หมายถึงผู้ผลิตเสียงขับร้อง
*  หมายถึงผู้ผลิตเสียงเพิ่มเติม
*  หมายถึงผู้ผลิตเพิ่มเติม
*  หมายถึงผู้ร่วมผลิต

## ชาร์ต

### ชาร์ตรายสัปดาห์

### ชาร์ตรายเดือน

### ชาร์ตสิ้นปี

### ชาร์ตสิ้นทศวรรษ

## การรับรองและยอดการจำหน่าย

## ประวัติการจำหน่าย

## อ้างอิง

หมวดหมู่:อัลบั้มเพลงของวันไดเรกชัน
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:อัลบั้มเพลงในปี พ.ศ. 2556
หมวดหมู่:อัลบั้มเพลงที่ผลิตโดยไรอัน เท็ดเดอร์
วิมีโอ

**วิมีโอ** () เป็นแพลตฟอร์มเผยแพร่วิดีโอซึ่งมีสำนักงานอยู่ที่นครนิวยอร์ก  ก่อตั้งโดย เจค ลอดวิก และ แซค ไคลน์ เมื่อปี ค.ศ. 2004 โดยเน้นนำเสนอวิดีโอความละเอียดสูงแก่ผู้ใช้บนอุปกรณ์หลากหลายประเภท มีตัวแบบธุรกิจเป็นซอฟต์แวร์บริการ (software as a service) โดยมีรายได้มาจากการเรียกเก็บค่าธรรมเนียมจากการสมัครสมาชิกของผู้ใช้ และมีเครื่องมือให้ผู้ใช้สามารถสร้าง ตัดต่อ และเผยแพร่วิดีโอได้

เมื่อเดือนธันวาคม ค.ศ. 2021 วิมีโอมีผู้ใช้ประมาณ 260 ล้านคน และมีผู้สมัครสมาชิกแบบชำระเงินประมาณ 1.6 ล้านคน

## อ้างอิง

หมวดหมู่:บริการรับฝากวีดิทัศน์
หมวดหมู่:บริการวีดิทัศน์ตามคำขอ
หมวดหมู่:การควบรวมและเข้าซื้อกิจการในปี พ.ศ. 2549
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2564
ฮิซาโกะ โทโจ

**ฮิซาโกะ โทโจ** (, เกิด 21 สิงหาคม 1990 –) เป็นนักพากย์หญิงชาวญี่ปุ่น เกิดที่จังหวัดไซตามะ สังกัด EARLY WING 

## ผลงานพากย์
* *[[ฮิเมโงโตะ]]* (อาเบะ จินะ)
* *[[ชากุเน็ตสึ ทักกิว มุสึเมะ]]* (อุชิโรเดะ คิรุกะ)
* *[[ฮินาโกะโน้ต]]* (ฮางิโนะ จิอากิ)
* *[[อนิเมะงาตาริส]]* (โคเอ็นจิ มิโกะ)
* *[[ยูลีซิส ฌาน ดาร์ก โตะ เร็งกิง โนะ คิชิ]]* (อัสทารอท)
* *[[ฮีลเลอร์เกิร์ล]]* (นางิสะ โชโกะ)
* *[[จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง]]* (ร็อกซี ฮาร์ต)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2533
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น
หมวดหมู่:นักพากย์หญิงจากจังหวัดไซตามะ
ชิฮายะ โยชิตาเกะ

**ชิฮายะ โยชิตาเกะ** (, 28 มีนาคม 1999 –) เป็นนักพากย์ และ นักร้อง ชาวญี่ปุ่น เกิดที่จังหวัดฮิโรชิมะ สังกัด Apollo Bay

## ผลงานพากย์
* *[[เลิฟไลฟ์! ซูเปอร์สตาร์!!]]* (ฮิจิริซาวะ ยูนะ)
* *[[ฮีลเลอร์เกิร์ล]]* (ยานางิ โซเนีย)
* *[[ศึกอลวนต่างดาวป่วนโลก]]* (โฮชิกาวะ สึบารุ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2542
หมวดหมู่:นักพากย์หญิงชาวญี่ปุ่น
หมวดหมู่:นักร้องหญิงญี่ปุ่น
หมวดหมู่:เว็บไซต์ทางการไม่มีในวิกิสนเทศ
เซริอะ ฟูกางาวะ

**เซริอะ ฟูกางาวะ** (, เกิด 26 กันยายน 1995 –) เป็นนักพากย์หญิงชาวญี่ปุ่น สังกัดแอกเซลวัน เกิดที่ จังหวัดซางะ

## ผลงานพากย์
* *[[กลาสลิป]]* (ฟุกามิ โทโกะ)
* *[[เซนทอร์โนะนายามิ]]* (คิมิฮาระ ฮิเมโนะ)
* *[[องงากุโชโจะ]]* (ยามาดางิ ฮานาโกะ)
* *[[โทรจิตละอองดาว]]* (อาเกอุจิ ยู)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:นักพากย์หญิงชาวญี่ปุ่น
อัชเกล็อน

**อัชเกล็อน** ( ฮีบรู: , , )) เป็นเมืองติดชายฝั่งทะเลในเขตใต้ของประเทศอิสราเอล บนชายฝั่งทะเลเมดิเตอร์เรเนียน ตั้งอยู่ห่างจากเมืองเทลอาวีฟทางทิศใต้ 50 กิโลเมตร (30 ไมล์) และห่างจากเส้นเขตแดนฉนวนกาซาทางทิศเหนือ 13 กิโลเมตร (8 ไมล์)

เมืองสมัยใหม่นี้ตั้งชื่อตามเมืองท่าโบราณที่ชื่อ อัสคาลอน (Ascalon) ซึ่งถูกทำลายเมื่อปี 1270 และปัจจุบันสามารถพบเห็นซากเมืองได้ที่แหล่งโบราณคดีทางปลายตะวันตกเฉียงใต้ของมหานครสมัยใหม่ ซากปรักหักพังเหล่านี้มีอายุย้อนไปถึงยุคหินใหม่และเมืองผ่านอารยธรรมหลายสมัย ทั้งอียิปต์โบราณ คานาอัน ฟิลิสตีน อัสซีเรีย บาบิโลน กรีก แฮสมาเนียน โรมัน เปอร์เซีย อาหรับ และครูเสด 

การพัฒนาเมืองสมัยใหม่เริ่มต้นห่างจากโบราณสถานประมาณ 4 กิโลเมตร ในฐานะเมืองของชาวปาเลสไตน์ที่ชื่อ **อัลมัจญ์ดาล** (al-Majdal; ฮีบรู:  *ʾĒl-Mīǧdal*) ประชากรของเมืองมีเพียงมุสลิมและคริสตศาสนิกชนในสมัยก่อนสงครามอาหรับ–อิสราเอล ค.ศ. 1948 ประชากรมีราว 10,000 คน และในเดือนตุลาคม 1948 เมืองเป็นที่อยู่อาศัยของผู้ลี้ภัยปาเลสไตน์หลายพันคนที่มาจากหมู่บ้านใกล้เคียง จนเมืองถูกครอบครองโดยอิสราเอลเมื่อวันที่ 5 พฤศจิกายน 1948 ซึ่งขณะนั้นประชากรชาวอาหรับได้หนีไปแล้ว หลงเหลือประชากร 2,700 คน ซึ่งมี 500 คน ถูกเนรเทศโดยทหารอิสราเอลเมื่อเดือนธันวาคม 1948 และส่วนที่เหลือถูกเนรเทศเมื่อปี 1950  ปัจจุบันประชากรของเมืองส่วนใหญ่เป็นชาวยิว

จากข้อมูลปี 2021 อัชเกล็อนมีประชากร 149,160 คน เป็นเมืองที่ใหญ่เป็นอันดับสามใน เขตใต้ของอิสราเอล

## อ้างอิง

หมวดหมู่:นครศักดิ์สิทธิ์
หมวดหมู่:บทความที่มีแหล่งที่มาภาษาเยอรมัน (de)
หมวดหมู่:Coordinates on Wikidata
หมวดหมู่:บทความที่มีข้อความภาษาอาหรับ
หมวดหมู่:บทความที่มีข้อความภาษาฮีบรู
หมวดหมู่:เมืองในประเทศอิสราเอล
โฟร์ (อัลบั้มวันไดเรกชัน)

***โฟร์*** () เป็นสตูดิโออัลบั้มลำดับที่สี่ของวงบอยแบนด์อังกฤษและไอริช วันไดเรกชัน วางจำหน่ายเมื่อวันที่ 17 พฤศจิกายน ค.ศ. 2014 โดยโคลัมเบียเรเคิดส์ และไซโกมิวสิก อัลบั้มนี้นำหน้าด้วยสองซิงเกิล "Steal My Girl" และ "Night Changes" ซึ่งทั้งสองเพลงได้รับการรับรองระดับแพลตตินัมในสหรัฐ อัลบั้มนี้ยังเป็นอัลบั้มสุดท้ายของวงวันไดเรกชันที่มีเซย์น แมลิกเป็นสมาชิก ซึ่งประกาศว่าเขาจะออกจากวงเมื่อวันที่ 25 มีนาคม ค.ศ. 2015

โดยทั่วไปอัลบั้มนี้ได้รับการวิจารณ์เชิงบวกจากนักวิจารณ์เพลง เปิดตัวที่อันดับหนึ่งของชาร์ตใน 18 ประเทศ รวมถึงสหราชอาณาจักร ออสเตรเลีย และสหรัฐ อัลบั้ม*โฟร์*ทำให้วันไดเรกชันกลายเป็นวงดนตรีวงแรกที่มีสี่อัลบั้มแรกเปิดตัวที่อันดับหนึ่งในสหรัฐ ตามสมาพันธ์ผู้ผลิตสิ่งบันทึกเสียงระหว่างประเทศ (IFPI) *โฟร์*เป็นอัลบั้มที่จำหน่ายดีที่สุดอันดับที่หกของปี 2014 โดยมียอดจำหน่ายที่ 3.2 ล้านชุดทั่วโลก

## รางวัล
### รายการสิ้นทศวรรษ

## รายชื่อเพลง

;หมายเหตุ
* หมายถึงผู้ผลิตเพิ่มเติม
* หมายถึงผู้ผลิตเสียงขับร้อง

## ชาร์ต

### ชาร์ตรายสัปดาห์

### ชาร์ตสิ้นปี

### ชาร์ตสิ้นทศวรรษ

## การรับรอง

## ประวัติการจำหน่าย

## อ้างอิง

หมวดหมู่:อัลบั้มเพลงของวันไดเรกชัน
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:อัลบั้มเพลงในปี พ.ศ. 2557
กุสตาฟว์ โฟลแบร์

**กุสตาฟว์ โฟลแบร์** (; 12 ธันวาคม ค.ศ. 1821 – 8 พฤษภาคม ค.ศ. 1880) เป็นนักประพันธ์ชาวฝรั่งเศส เขาได้รับการยกย่องว่าเป็นผู้นำด้านวรรณกรรมแบบสัจนิยมทั้งในประเทศและต่างประเทศ เขาเป็นที่รู้จักจากผลงานนวนิยาย  (1857) ซึ่งเป็นนวนิยายเปิดตัวเรื่องแรกของเขา รวมถึงผลงานเรื่อง  และเป็นที่รู้จักจากงานเขียนอันละเมียดละไมและมีสุนทรียภาพ

นักเขียนเรื่องสั้นที่มีชื่อเสียงอย่างกี เดอ โมปาซ็อง ได้รับคำปรึกษาจากโฟลแบร์

## อ้างอิง

หมวดหมู่:บุคคลที่เสียชีวิตในปี พ.ศ. 2423
หมวดหมู่:บุคคลที่เกิดในปี พ.ศ. 2364
หมวดหมู่:นักเขียนชาวฝรั่งเศส
แนวร่วมปิตุภูมิ (ออสเตรีย)

**แนวร่วมปิตุภูมิ** (; อักษรย่อ: ***VF***) เป็นองค์กรทางการเมืองฝ่ายขวา อนุรักษนิยม ชาตินิยม และบรรษัทนิยม ที่ปกครองประเทศออสเตรียในระหว่าง ค.ศ. 1933–1938 โดยองค์กรได้อ้างตนเป็นขบวนการไม่ฝักใฝ่ฝ่ายใด และมีจุดมุ่งหมายเพื่อรวมประชากรออสเตรียทั้งปวง และเอาชนะความแตกแยกทางการเมืองและสังคม แนวร่วมปิตุภูมิก่อตั้งขึ้นเมื่อวันที่ 20 พฤษภาคม ค.ศ. 1933 โดยนายกรัฐมนตรีจากพรรคสังคมคริสตชน เอ็งเงิลแบร์ท ด็อลฟูส ในฐานะพรรคการเมืองตามกฎหมายเพียงหนึ่งเดียวของประเทศ โดยองค์กรได้รับการจัดระเบียบตามแนวทางของลัทธิฟาสซิสต์อิตาลีและสอดคล้องกับหลักการของโรมันคาทอลิก อีกทั้งยังไม่สนับสนุนการเหยียดเชื้อชาติเหมือนอย่างที่ฟาสซิสต์อิตาลีทำในภายหลังด้วย แนวร่วมปิตุภูมิสนับสนุนชาตินิยมออสเตรีย และความเป็นเอกราชจากเยอรมนีบนพื้นฐานแห่งการปกป้องเอกลักษณ์ทางศาสนาแบบคาทอลิกออสเตรียจากสิ่งที่พวกเขาพิจารณาว่าเป็นรัฐเยอรมันโปรเตสแตนท์

แนวร่วมปิตุภูมิเกิดจากการรวมตัวของพรรคสังคมคริสตชนของด็อลฟูส สันนิบาตกสิกรรมลันท์บันท์ และกองกำลังกึ่งทหารฝ่ายขวาไฮม์แวร์ ซึ่งทั้งหมดนี้ล้วนแล้วแต่ต่อต้านลัทธิมากซ์ ทุนนิยมแบบปล่อยให้ทำไป และประชาธิปไตยเสรีนิยมทั้งสิ้น องค์กรได้ก่อตั้งระบอบอำนาจนิยมและบรรษัทนิยมในสหพันธรัฐออสเตรีย ซึ่งเป็นที่รู้จักกันในภาษาเยอรมันว่า *Ständestaat* ("รัฐบรรษัทนิยม") สำหรับมโนทัศน์การปกครองและสังคมขององค์กรดำเนินการตามอย่างหลักคำสอนทางสังคมในสารสันตะปาปา*[[Quadragesimo anno|กวาดราเจซิโมอันโน]]* ค.ศ. 1931 ของสมเด็จพระสันตะปาปาปิอุสที่ 11 มีการสั่งห้ามและข่มเหงฝ่ายค้านทางการเมืองทั้งหมดของแนวร่วมปิตุภูมิ อันประกอบด้วยพรรคคอมมิวนิสต์ พรรคประชาธิปไตยสังคมนิยม (ซึ่งต่อสู้กับองค์กรในสงครามกลางเมืองเมื่อเดือนกุมภาพันธ์ ค.ศ. 1934) และพรรคนาซีออสเตรีย (ซึ่งต้องการรวมประเทศเข้ากับเยอรมนี) เมื่อนายกรัฐมนตรีด็อลฟูสถูกนักการเมืองนาซีลอบสังหารในเดือนกรกฎาคม ค.ศ. 1934 ตำแหน่งหัวหน้าแนวร่วมและนายกรัฐมนตรีออสเตรียจึงได้รับการสืบต่อโดยควร์ท ชุชนิค ผู้ซึ่งปกครองประเทศจนกระทั่งพวกนาซีบังคับให้เขาลาออกในวันที่ 11 มีนาคม ค.ศ. 1938 และออสเตรียจึงถูกผนวกรวมกับเยอรมนีนาซีในวันถัดมา

บทบาทของแนวร่วมปิตุภูมิเป็นที่ถกเถียงกันในประวัติศาสตร์นิพนธ์ออสเตรียช่วงหลังสงคราม โดยขณะที่นักประวัติศาสตร์จำนวนมากพิจารณาว่าองค์กรเป็นตัวแทนแห่งชาวออสเตรียและลัทธิฟาสซิสต์เคร่งศาสนจักรคาทอลิก (หรือที่เรียกว่า "**ฟาสซิสต์ออสเตรีย**") และมีส่วนต้องรับผิดชอบต่อความล้มเหลวของระบอบประชาธิปไตยเสรีนิยมในออสเตรีย นักประพันธ์ฝ่ายขวาจัดได้มองว่าองค์กรมีส่วนอย่างแข็งขันสำหรับการปกป้องเอกราชของประเทศและการต่อต้านระบอบนาซี

## อ้างอิง

## แหล่งข้อมูลอื่น
* 

หมวดหมู่:พรรคในระบบพรรคการเมืองเดียว
หมวดหมู่:พรรคฟาสซิสต์
ออดิสซี โจนส์

**โอมารี จาฮี ปาลเมอร์** (Omari Jahi Palmer; 17 พฤษภาคม 1994) เป็นนักมวยปล้ำอาชีพชาวอเมริกันภายใต้ชื่อ **ออดิสซี โจนส์** (Odyssey Jones)

## อ้างอิง

## แหล่งข้อมูลอื่น
* 
* 
* Omari Palmer at Cuse.com

หมวดหมู่:นักมวยปล้ำอาชีพชายชาวอเมริกันเชื้อสายแอฟริกัน
หมวดหมู่:นักมวยปล้ำอาชีพชาวอเมริกัน
กี เดอ โมปาซ็อง

**อ็องรี เรอเน อาลแบร์ กี เดอ โมปาซ็อง** (; 5 สิงหาคม ค.ศ. 1850 – 6 กรกฎาคม ค.ศ. 1893) เป็นนักเขียนชาวฝรั่งเศสในศตวรรษที่ 19 ซึ่งได้รับการยกย่องว่าเป็นปรมาจารย์ด้านเรื่องสั้นและเป็นตัวอย่างของสำนักวิชาธรรมชาติวิทยา การบรรยายภาพชีวิตมนุษย์ เทวลิขิต และพลังทางสังคมในรูปแบบที่ไม่แยแสและมักมองโลกในแง่ร้าย

โมปาซ็องได้รับคำปรึกษาจากกุสตาฟว์ โฟลแบร์  หลาย ๆ เรื่องสั้นของเขามีเรื่องราวเกิดขึ้นระหว่างสงครามฝรั่งเศส-ปรัสเซียในคริสต์ทศวรรษ 1870 โดยบรรยายถึงความไร้ประโยชน์ของสงคราม และพลเรือนผู้บริสุทธิ์ที่ติดอยู่กับเหตุการณ์ที่อยู่นอกเหนือการควบคุม ซึ่งได้เปลี่ยนแปลงประสบการณ์พวกเขาไปอย่างถาวร เขาเขียนเรื่องสั้น 300 เรื่อง นวนิยาย 6 เล่ม หนังสือท่องเที่ยว 3 เล่ม และบทกวี 1 เล่ม เรื่องที่ตีพิมพ์ครั้งแรกของเขาชื่อ  (, 1880) อาจถือว่าเป็นผลงานที่โด่งดังที่สุดของเขา

## อ้างอิง

หมวดหมู่:เสียชีวิตจากโรคซิฟิลิส
หมวดหมู่:บุคคลจากจังหวัดแซน-มารีตีม
หมวดหมู่:บุคคลที่เสียชีวิตในปี พ.ศ. 2436
หมวดหมู่:บุคคลที่เกิดในปี พ.ศ. 2393
หมวดหมู่:นักเขียนชาวฝรั่งเศส
หลวงหิรญการโกศิต (ป้อม ธนสิริ)

รองอำมาตย์เอก **หลวงหิรญการโกศิต** นามเดิม **ป้อม ธนสิริ** (15 เมษายน พ.ศ. 2407 – 29 กรกฎาคม พ.ศ. 2459) เป็นขุนนางชาวไทย เคยดำรงตำแหน่งปลัดกรมกรมกลาง และต้นตระกูลธนสิริ
## ประวัติ
หลวงหิรญการโกศิต (ป้อม ธนสิริ) เป็นบุตรของศรีและแพ่ง ธนสิริ เกิดเมื่อวันที่ 15 เมษายน พ.ศ. 2407 ณ ตำบลสวนมะลิ ข้างวัดดวงแข กรุงเทพ

ได้ศึกษาภาษาไทย เลข ลูกคิด ฯลฯ ตามโรงเรียนสามัญ เมื่ออายุสมควรอุปสมบทแล้ว ได้อุปสมบทในสำนักพระเทพกวี (นิ่ม) วัดเครือวัลย์ เป็นพระอุปัชฌาย์ เมื่อวันที่ 19 เมษายน พ.ศ. 2428 จำพรรษาอยู่ที่วัดดวงแข สวนมะลิ และเล่าเรียนพระปริยัติธรรมอยู่ 3 พรรษา จึงลาสิกขาบท
## การรับราชการ
ครั้งเดือนพฤษภาคม พ.ศ. 2430 ได้เข้ารับราชการเป็นเสมียนอยู่ที่กรมศุลกากร กระทรวงพระคลังมหาสมบัติ 5 ปี

วันที่ 1 เมษายน พ.ศ. 2436 ย้ายมารับราชการเป็นเสมียนอยู่ในกองบัญชี กระทรวงธรรมการ ได้เลื่อนตำแหน่งโดยลำดับจนเป็นนายเวรแผนกเบิกจ่ายในกระทรวงธรรมการนั้น

วันที่ 1 กรกฎาคม พ.ศ. 2455 ได้เลื่อนตำแหน่งขึ้นเป็นปลัดกรมกรมกลาง และรับราชการเรื่อยมา

## บรรดาศักดิ์
* 29 พฤษภาคม พ.ศ. 2454 – ขุนหิรญการโกศิต ถือศักดินา 500
* 1 มกราคม พ.ศ. 2457 – หลวงหิรญการโกศิต ถือศักดินา 800

## ยศ
### ยศพลเรือน
* 7 สิงหาคม พ.ศ. 2454 – รองอำมาตย์โท
* 6 มีนาคม พ.ศ. 2458 – รองอำมาตย์เอก

## ถึงแก่กรรม
หลวงหิรญการโกศิตเริ่มป่วยมาตั้งแต่วันที่ 23 กรกฎาคม พ.ศ. 2459 เป็นไข้ มีอาการให้เมื่อยและป่วยตามตัว แพทย์ประกอบยารักษาอยู่ 8 วันหาคลายไม่ ครั้นวันที่ 29 กรกฎาคม พ.ศ. 2459 เวลาบ่าย 4 โมง หลวงหิรญการโกศิตก็ถึงแก่กรรมด้วยโรคกษัย รวมอายุ 53 ปี

## เครื่องราชอิสริยาภรณ์

## อ้างอิง

หมวดหมู่:ขุนนางไทย
ประธานาธิบดีแห่งปาเลสไตน์

**ประธานาธิบดีแห่งรัฐปาเลสไตน์** () เป็นประมุขแห่งรัฐของรัฐปาเลสไตน์ ยัสเซอร์ อาราฟัต ดำรงตำแหน่งนี้เป็นคนแรกใน พ.ศ. 2532 หนึ่งปีหลังจากการประกาศอิสรภาพของชาวปาเลสไตน์ ตำแหน่งประธานาธิบดีแห่งรัฐปาเลสไตน์แต่เดิมเป็นตำแหน่งเพียงในนามคู่ขนานไปกับตำแหน่งประธานโดยพฤตินัยขององค์การบริหารแห่งชาติปาเลสไตน์ อาราฟัตดำรงตำแหน่งทั้งสองตั้งแต่ พ.ศ. 2537 เรื่อยมาจนกระทั่งเขาเสียชีวิตในเดือนพฤศจิกายน พ.ศ. 2547 และมะห์มูด อับบาส เป็นผู้ดำรงตำแหน่งทั้งสองสืบมา

ในเดือนมกราคม พ.ศ. 2548 สภากลางปาเลสไตน์ (พีซีซี) ขอให้อับบาสปฏิบัติหน้าที่ประธานาธิบดีแห่งรัฐปาเลสไตน์ ในเดือนพฤศจิกายน พ.ศ. 2551 สภากลางปาเลสไตน์ได้อนุมัติให้อับบาสดำรงตำแหน่งประธานาธิบดีต่อไป ตั้งแต่ พ.ศ. 2556 ตำแหน่งประธานาธิบดีแห่งรัฐปาเลสไตน์กลายเป็นตำแหน่งประธานาธิบดีปาเลสไตน์เพียงตำแหน่งเดียว

## อ้างอิง

หมวดหมู่:รัฐปาเลสไตน์
สถานีนำร่อง

thumb|สถานีนำร่องเก่าที่เกาะอูราลูโอโต
**สถานีนำร่อง** () เป็นสำนักงานใหญ่สำหรับผู้นำร่องบนฝั่ง ในทะเล หรือสถานที่ที่สามารถว่าจ้างผู้นำร่องได้ หากต้องการเดินทางจากสถานีนำร่องไปยังเรือที่กำลังแล่นเข้ามา ผู้นำร่องอาจจะต้องใช้ยานพาหนะที่มีความเร็วเพื่อไปให้ถึงเรือที่ต้องการการนำร่อง เช่น เรือนำร่อง 

## ประวัติ
ในอดีต สถานีนำร่องมักจะตั้งอยู่บนเกาะหรือในพื้นที่อื่น ๆ ในทะเลใกล้กับท่าเรือ ทำให้ผู้นำร่องมีเวลามากพอที่จะเดินทางไปยังเรือที่กำลังแล่นผ่านเข้ามา โดยมีเรือสองลำที่ทำงานหมุนเวียนกันตลอดเวลา เรือนำร่องจะประจำการอยู่ที่สถานีอาจจะนานถึง 1 สัปดาห์ ผู้นำร่องจะถูกส่งลงที่สถานีนำร่องหลังจากนำทางเรือเข้ามาเพื่อไปยังเรืออีกลำที่จะเดินทางในขาออก

เรือที่ทำงานร่วมกันกับสถานีนำร่องมักเรียกว่า *เรือประจำสถานี (station boat)* โดยมีสถานีนำร่องเคปค้อด และกระโจมไฟบอสตันเป็นตัวอย่างของสถานีนำร่อง เรือประจำสถานีจะอยู่ระหว่างเส้นแบ่งระหว่างกระโจมไฟเรซพอยท์ไปทางตะวันตกเฉียงเหนือและกระโจมไฟไฮท์แลนด์ไปทางใต้ สถานีนำร่องเคปค้อดตั้งขึ้นในปี พ.ศ. 2416 ผู้นำร่องจะมี "รองสถานี" ซึ่งจะคอยลาดตระเวนในพื้นที่โดยไม่ออกไปไกลกว่านั้น หากพบว่ามีผู้นำร่องไม่ปฏิบัติงานบนเรือตามที่กำหนดก็จะรายงานไปยังผู้กำกับการสถานีนำร่อง ซึ่งรองสถานีสามารถเดินทางไปได้ทุกที่ที่ต้องการ โดยบางส่วนอาจจอยู่ห่างจากท่าเรือเป็นระยะทางกว่า 300 ไมล์หรือมากกว่านั้น

## ปัจจุบัน
เรื่อนำร่องในปัจจุบันนั้นมีความเร็วกว่าในอดีตมาก ปัจจุบันสถานีนำร่องส่วนใหญ่อยู่บนแผ่นดินใหญ่ เช่น สถานีนำร่องแอมโบรสเป็นตัวอย่างของสถานีนำร่องที่ใช้งานโดยผู้นำร่องแซนดี้ฮุคในปัจจุบัน โดยเรือจะแจ้งสถานีนำร่องผ่านทางวิทยุเมื่อคาดว่าจะเข้าสู่ท่าเรือ ซึ่งสถานีนำร่องจะมีวิทยุและเรดาร์เผื่อให้สามารถพูดคุยกับกัปตันเรือและมองเห็นเรือเมื่อแล่นเข้ามาใกล้ สถานีนำร่องอาจจะสั่งให้ผู้นำร่องไปขึ้นเรือและนำทางเข้าสู่ท่าเรือ หลังจากที่ผู้นำร่องขึ้นเรือแล้ว เรือนำร่องจะกลับมาประจำที่สถานีนำร่อง

ในบางครั้ง สถานีนำร่อง อาจหมายถึงสถานที่บนสะพานเดินเรือที่ผู้นำร่องอยู่ในตำแหน่งขณะนำทางเรือ เช่น ห้องนำร่อง แต่ไม่ค่อยมีการใช้งาน

## อ้างอิง

## แหล่งข้อมูลอื่น
* Sandy Hook Pilots Association 

หมวดหมู่:สถาปัตยกรรมทางทะเล
หมวดหมู่:การนำร่องทางทะเล